Legal Document

Category: 250

Text:
12. ΒΑΣΙΛΙΚΟΝ ΔΙΑΤΑΓΜΑ υπ’ αριθ. 229 της 5/26 Απρ. 1963 (ΦΕΚ Α΄ 50) Περί καθορισμού της χωρητικότητος των βοηθητικών της σπογγαλιείας σκαφών και του τρόπου επιθεωρήσεως του τεχνικού εξοπλισμού και ελέγχου του υγιειονομικού υλικού των εις την σπογγαλιείαν εν γένει ασχολουμένων πλοίων. Σελ. 806(α) (Διόρθ. ημαρτ. εν ΦΕΚ Α΄56/7.5.1963). Έχοντες υπ’ όψιν: 1)Τας διατάξεις του άρθρου 54 του δια του από 31-12-57 Β.Δ. (ΦΕΚ 10 Α/1958) Κωδικοποιηθέντος Νόμου «περί σπογγαλιείας». 2)Το άρθρον 2 του Ν. 3141/1951 «περί συστάσεως παρά τω ΥΕΝ Συμβουλίου Εμπορικού Ναυτικού». 3)Την από 27 Φεβρουαρίου 1963 γνωμοδότησιν του Συμβουλίου Εμπορικού Ναυτικού. 4)Την υπ’ αριθ. 205/1963 γνωμοδότησιν του Συμβουλίου Επικρατείας, προτάσει του Ημετέρου επί της Εμπορικής Ναυτιλίας Υπουργού, απεφασίσαμεν και διατάσσομεν: Άρθρον 1. Χωρητικότης Βοηθητικών πλοίων 1.Η κατ’ ελάχιστον όριον ολική εις κόρους χωρητικότης εκάστου των χρησιμοποιουμένων εις την σπογγαλιείαν βοηθητικών πλοίων (Ντεπόζιτων) είναι ανάλογος του τόπου και χρόνου της σπογγαλιείας, του χρησιμοποιουμένου δια την σπογγαλιείαν συστήματος, του αριθμού των εξυπηρετουμένων παρ’ εκάστου βοηθητικού σπογγαλιευτικών και του βάθους θαλάσσης εις ο τα πληρώματα των σπογγαλιευτικών τούτων πλοίων εργάζονται και ορίζεται ως κατωτέρω: Α΄.Δια σκάφανδρα εξωτερικού Σπογγαλιευτικά – Δύτες 19.Λ.γ.12 19.Λ.γ.12 Σπογγαλιευτικά – Δύτες Δ΄.Δι’ αυτόνομον συσκευήν ή ΝΑΡΓΙΛΕ εσωτερικού Α΄.Αυτόνομος συσκευή 50 40 4 μέχρι 35      οργυιών 40 30 4  »      25 ή 30   » 30 20 4  »      18           » 40 30 3  »      35           » 35 25 3  »      25 ή 30   » 25 20 3  »      18           » 30 20 2  »      35           » 20 15 2  »      25 ή 30   » 15 10 2  »      18           » Β΄. Ναργιλέ 10 10 2 μέχρι  15    οργυιών Ε΄.Δι’ αυτόνομον συσκευήν ή ΝΑΡΓΙΛΕ εξωτερικού Α΄.Αυτόνομος συσκευή 60 50 4 μέχρι 35      οργυιών 50 40 4  »      25 ή 30   » 40 30 4  »      18           » 50 40 3  »      35           » 40 30 3  »      25 ή 30   » 30 20 3  »      18           » 35 25 2  »      35           » 20 15 2  »      18           » Β΄. Ναργιλέ 15 10 2 Μέχρι  15    οργυιών 2.Μεμονωμένως εις το εσωτερικόν και μέχρι βάθους 25 οργυιών εργαζόμενα σπογγαλιευτικά πλοία απαλλάσσονται της υποχρεώσεως να συνοδεύωνται υπό βοηθητικού σκάφους (ντεπόζιτο) εφ’ όσον η ολική χωρητικότης του σπογγαλιευτικού πλοίου είναι 10 τουλάχιστον κόροι δια τους δια συστήματος Σκαφάνδρου και Φερνέζ εργαζομένους, 8 κόροι δια τους δια συστήματος αυτονόμου συσκευής και 5 κόροι δια τους δια συστήματος Ναργιλέ εργαζομένους δύτας. Άρθρον 2. Επιθεώρησις Βοηθητικών-Σπογγαλιευτικών 1.Βοηθητικά της Σπογγαλιείας πλοία και Σπογγαλιευτικά σκάφη ανεξαρτήτως βάθους, τόπου και χρόνου διενεργείας της σπογγαλιείας υπόκεινται εις την κατά το άρθρον 11 του Κ.Ν. 3794/57 «περί σπογγαλιείας» ειδικήν επιθεώρησιν υπό της εν αυτώ οριζομένης Επιτροπής προς διαπίστωσιν της ικανότητος και του αρτίου εφοδιασμού τούτων, προς επιχείρησιν σπογγαλιευτικού πλου. 2.Η περί ης η προηγουμένη παράγραφος Επιτροπή, κρίνει περί της καταλληλότητος των ως άνω σκαφών μετά διαπίστωσιν της υπάρξεως εν ισχύϊ πρωτοκόλλου Γενικής Επιθεωρήσεως εκδεδομένου παρά της Επιθεωρήσεως Εμπορικών Πλοίων ως επίσης ότι, κατά κατηγορίαν πλοίων, υφίστανται αι κάτωθι βασικαί πορϋποθέσεις: Α΄.Ως προς το Βοηθητικόν πλοίον α)Η εσωτερική διαρρύθμισις και ο εναπομένων μετά την στοιβασίαν των εφοδίων, καυσίμων και τροφίμων κενός χώρος είναι ικανός δια την άνετον ενδιαίτησιν των πληρωμάτων του σπογγαλιευτικού συγκροτήματος. β)Εγένετο καλή στοιβασία των εφοδίων και τροφίμων. γ)Αι δεξαμεναί ποσίμου ύδατος είναι επαρκείς και η καθαριότης και συντήρησις τούτων είναι σύμφωνος προς τους κανόνας της υγιεινής. δ)Τα χρησιμοποιούμενα μαγειρικά σκεύη είναι επαρκή, κατάλληλα, καθαρά και καλώς διατηρημένα. ε)Ο θάλαμος επαναπιέσεως λειτουργή κανονικώς. στ)Η εν γένει κατάστασις και ο εξοπλισμός του πλοίου, δεν μετεβλήθη από της τελευταίας γενικής επιθεωρήσεως ουδ’ εμεσολάβησε γεγονός τι μειούν την προς ναυσιπλοΐαν ικανότητα ή τον εξοπλισμόν τούτου. ζ)Είναι εφωδιασμένον δια των, εν τω παρόντι Β.Δ. παρατιθεμένω Κανονισμώ, προβλεπομένων ανταλλακτικών εξαρτημάτων και υγειονομικού υλικού. Β΄.Ως προς τα σπογγαλιευτικά σκάφη. α)Ο αεροσυμπιεστής και οι αεροθάλαμοι ευρίσκονται εις καλήν κατάστασιν και λειτουργούν ικανοποιητικώς. β)Η αεραντλία είναι στερεώς τοποθετημένη επί του κύτους, λειτουργή κανονικώς και οι ιμάντες κινήσεως ταύτης είναι καινουργείς. γ)Τα επί των αεροθαλάμων φίλτρα αέρος και τα θλιβόμετρα λειτουργούν κανονικώς, τα δε θλιβόμετρα δεικνύουν την πίεσιν δι’ απ’ ευθείας μετατροπής των ενδείξεων, εις Αγγλικάς οργυιάς. δ)Ο αεραγωγός σωλήν ευρίσκεται εις καλήν κατάστασιν. ε)Η βυθοφωνική συσκευή επικοινωνίας λειτουργεί ικανοποιητικώς και δεν παρεμποδίζει καθ’ οιονδήποτε τρόπον τον δύτην ή τον Επιτηρητήν εις την εκτέλεσιν της εργασίας του. στ)Οι προφυλακτήρες της έλικος, επιτελούν επιτυχώς τον προορισμόν των. ζ)Η κατάστασις και ο εξοπλισμός του σκάφους δεν μετεβλήθη από της τελευταίας γενικής επιθεωρήσεως ουδ’ εμεσολάβησε γεγονός τι μειούν την προς ναυσιπλοΐαν ικανότητα ή τον εξοπλισμόν τούτου. η)Είναι εφωδιασμένον δια των εν τω παρόντι Β.Δ. παρατιθεμένω Κανονισμώ προβλεπομένων ανταλλακτικών, εξαρτημάτων και υγειονομικού υλικού. Άρθρον 3. Επιθεώρησις συσκευών εργασίας δύτου 1.Η περί ης το άρθρον 2 του παρόντος Επιτροπή ελέγχει κατά πόσον αι ατομικώς υπό του δύτου χρησιμοποιούμεναι συσκευαί έχουσι κατά πάντα καλώς. 2.Δια τους δια σκαφάνδρου εργαζομένους, διαπιστούται κατά πόσον: α)Η περικεφαλαία είναι στεγανή, αι επ’ αυτές βαλβίδες εισαγωγής αέρος, το σύστημα ασφαλείας και το μικρομεγάφωνον λειτουργούν κανονικώς ως επίσης εάν ο θώραξ εφ’ ου κοχλιούται η περικεφαλαία έχει καλώς. β)Τα έρματα, πρόσθιον και οπίσθιον, έχουσι το κανονικόν βάρος, αι ενδυμασίαι είναι εις καλήν κατάστασιν και στεγαναί και τα υποδήματα του δύτου είναι τα κατάλληλα και γ)Ο αριθμός των παρελκομένων ατομικών εξαρτημάτων είναι επαρκής. 3.Δια τους δια Φερνέζ ή Ναργιλέ εργαζομένους, διαπιστούται κατά πόσον: α)Η συσκευή Φερνέζ ή Ναργιλέ και ο επί της προσωπίδος εκτονωτής ευρίσκονται εις καλήν κατάστασιν και οι ιμάντες προσαρμογής είναι καινουργείς. β)Το έρμα έχη το κανονικόν βάρος και τα υποδήματα ή ποδοπτερύγια του δύτου είναι τα κατάλληλα, και γ)Ο αριθμός των παρελκομένων ατομικών εξαρτημάτων είναι επαρκής. 4.Δια τους δι’ αυτονόμου συσκευής εργαζομένους, διαπιστούται η καλή κατάστασις του χρησιμοποιουμένου υλικού και η πιστή εφαρμογή των κανόνων συντηρήσεως τούτου ως εις το οικείον Κανονισμόν περιγράφεται. Άρθρον 4. Τα του τρόπου εκτελέσεως της επιθεωρήσεως των βοηθητικών της σπογγαλιείας πλοίων και των σπογγαλιευτικών σκαφών ως και τα του αριθμού των απαραιτήτων ανταλλακτικών και παρελκομένων εξαρτημάτων και εργαλείων, καθορίζονται δια του κατωτέρω παρατιθεμένου Κανονισμού επιθεωρήσεως τεχνικού εξοπλισμού και ελέγχου Υγειονομικού υλικού των σπογγαλιευτικών πλοίων. (Μετά την σελ. 806) Σελ. 807 217-111 ΚΑΝΟΝΙΣΜΟΣ Σπογγαλιευτικά – Δύτες 19.Λ.γ.12 19.Λ.γ.12 Σπογγαλιευτικά – Δύτες Επιθεωρήσεως Τεχνικού Εξοπλισμού και Ελέγχου Υγειονομικού Υλικού των Σπογγαλιευτικών Πλοίων. ΜΕΡΟΣ Α΄. Επιθεώρησις Τεχνικού Εξοπλισμού ΚΕΦΑΛΑΙΟΝ Α΄. Επιθεώρησις Τεχνικού Εξοπλισμού Σπογγαλιευτικών Πλοίων. Ι.ΑΕΡΟΣΥΜΠΙΕΣΤΗΣ-ΑΕΡΟΦΥ ΛΑΚΕΙΑ Παν σπογγαλιευτικόν πλοίον, ενεργούν σπογγαλιείαν δια Σκαφάνδρου, Φερνέζ ή Ναργιλέ δέον απαραιτήτως να είναι εφωδιασμένον δι’ αεραντλίας μετ’ αεροφυλακείου είτε δια αεροσυμπιεστού μετ’ αεροφυλακείου. Η εις τον αεροσυμπιεστήν κίνησις μεταδίδεται είτε εκ της κυρίας προωστηρίου μηχανής του σπογγαλιευτικού σκάφους δι’ ιμάντων, είτε εξ ιδίας ανεξαρτήτου αλλ’ απαραιτήτως πετρελαιοκινήτου και ουχί βενζινοκινήτου, μηχανής. Η επιθεώρησις του αεροσυμπιεστού, προς έλεγχον της καλής λειτουργίας των επί μέρους τμημάτων αυτού ενεργείται ως ακολούθως: 1.Έλεγχος Κοχλιώσεως Ο αεροσυμπιεστής κοχλιούται εις πρόσφορον θέσιν και ελέγχεται η σταθερά κοχλίωσις τούτου και η γενική κατάστασις εις ην ευρίσκονται οι κοχλίαι και αι στρόφιγγες χειρισμού. 2.Έλεγχος Λειτουργίας Ο αεροσυμπιεστής τίθεται εις λειτουργίαν και παρακολουθείται η ανάπτυξις της επιβαλλομένης εις ατμοσφαίρας πιέσεως, η οποία είναι 12-18 ατμόσφαιραι προκειμένου περί Σκαφάνδρου, 8-12 προκειμένου περί Φερνέζ και 6-10 ατμόσφαιραι προκειμένου περί Ναργιλέ. Εν αδυναμία αναπτύξεως των ως άνω, κατά σύστημα σπογγαλιείας, πιέσεων ο αεροσυμπιεστής δέον να λύεται και εξετάζεται κατά πόσον η απώλεια συμπιέσεως  οφείλεται εις φθοράν των εμβόλων των κυλίνδρων ή των βαλβίδων. Η καλή λειτουργία και η στεγανότης του αεροσυμπιεστού ελέγχονται, αν κλεισθή η στρόφιγξ τροφοδοτήσεως των αεροφυλακείων και παρακολουθηθή η σταθερότης των ενδείξεων του θλιβομέτρου. 3.Έλεγχος ποσότητος Αέρος Παρεχομένη υπό αεροσυμπιεστού ποσότης αέρος, θεωρείται επαρκής εάν ανέρχεται εις 200 λίτρα ανά πρώτον λεπτόν. Ο έλεγχος της παρεχομένης υπό αεροσυμπιεστού ποσότητος ενεργείται δια μετρήσεως, κατόπιν ειδικού υπολογισμού, της εντός ωρισμένου χρόνου συμπιεσθείσης ποσότητος αέρος εντός του αεροφυλακείου. Παραδεκτόν είναι ότι αεροσυμπιεστής ισχύος 6 ΗΡ κατ’ ελάχιστον όριον, παρέχει επαρκή ποσότητα αέρος εις τον δια Σκαφάνδρου εργαζόμενον δύτην, 3 ΗΡ εις τον δια Φερνέζ εργαζόμενον και 1 ΗΡ εις τον δια Ναργιλέ εργαζόμενον δύτην. 4.Έλεγχος Ιμάντων Εάν ο αεροσυμπιεστής λαμβάνη κίνησιν εκ της κυρίας προωστηρίου του σπογγαλιευτικού πλοίου μηχανής δι’ ιμάντων, η ιπποδύναμις της προωστηρίου μηχανής δέον να είναι τουλάχιστον τετραπλασία της ισχύος του αεροσυμπιεστού. Ο έλεγχος των ιμάντων σκοπόν έχει, την διαπίστωσιν της εν γένει καλής καταστάσεως τούτων και ενεργείται ως εξής: Σελ. 808 217-112 α)Καθ’ ον χρόνον ελέγχεται η στεγανότης του αεροσυμπιεστού και των αεροφυλακείων, κρατείται ο αεροσυμπιεστής εις προκαθωρισμένην πίεσιν. β)Μετά το πέρας του ελέγχου ο αεροσυμπιεστής τίθεται εκ νέου εις κίνησιν με το ενυπάρχον φορτίον και παρακολουθείται η κανονική επαναλειτουργία του ή κατά πόσον η επανακίνησις τούτου δεν καθίσταται δυνατή συνεπεία χαλαρώσεως των ιμάντων. γ)Εις περίπτωσιν χαλαρώσεως των ιμάντων, παραγγέλεται η έντασις τούτων και η δοκιμή επαναλαμβάνεται. 5.Έλεγχος Κινητηρίου Μηχανής Αεροσυμπιεστού Εάν ο αεροσυπιεστής λαμβάνει κίνησιν εξ ιδίας πετρελαιοκινήτου μηχανής, αποκλειστικώς προς τούτο χρησιμοποιουμένης, η ιπποδύναμις της μηχανής ταύτης πρέπει να είναι τουλάχιστον κατά τριάκοντα (30) επί τοις εκατόν, ανωτέρα της ισχύος του αεροσυμπιεστού. Η καλή λειτουργία της πετρελαιοκινήτου μηχανής κινήσεως του αεροσυμπιεστού, ελέγχεται ως και η της προωστηρίου του σκάφους μηχανής. 6.Έλεγχος Αεροφυλακίων Τα εκ χάλυβος Αεροφυλάκεια, δύο απαραιτήτως κατ’ αριθμόν, δέον να στερεώνται καλώς εις τας δύο πλευράς του σκάφους ένθεν και εκείθεν του αεροσυμπιεστού. Η χωρητικότης αμφοτέρων των αεροφυλακείων, προκειμένου μεν περί Σκαφάνδρου η Φερνέζ δέον να είναι τουλάχιστον τετρακοσίων (400) λιτρών αέρος προκειμένου δε περί Ναργιλέ εκατόν (100) τουλάχιστον λιτρών. Τα αεροφυλάκεια Σκαφάνδρου και Φερνέζ ελέγχονται δι’ υδραυλικής πιέσεως είκοσι τεσσάρων (24) τουλάχιστον ατμοσφαιρών, τα δε αεροφυλάκεια του συστήματος Ναργιλέ δι’ υδραυλικής πιέσεως (15) δέκα πέντε τουλάχιστον ατμοσφαιρών. Η εν γένει καλή κατάστασις του αεροσυμπιεστού, των αεροφυλακείων και των συνδέσμων αυτών, ελέγχεται δι’ απομονώσεως τούτων εκ του αεραγωγού σωλήνος και παρακολουθήσεως των ενδείξεων του επί του κοινού αγωγού συνδέσεως των αεροφυλακείων, θλιβομέτρου. Η απομόνωσις αύτη συντελείται εάν κλεισθή ο υπάρχων επί του αγωγού των αεροφυλακείων ρυθμιστικός κρουνός τροφοδοτήσεως του αεροσωλήνος. 7.Ανταλλακτικά Αεροσυμπιεστού Έκαστον σπογγαλιευτικόν πλοίον φέρον, αεροσυμπιεστήν, δέον να είναι εφωδιασμένον με τα κάτωθι καινουργή ανταλλακτικά: α)Σειράν ελατηρίων εμβόλων αεροσυμπιεστού β)Σειράν βαλβίδων εισαγωγής-εξαγωγής γ)Σειράν κλειδών συντηρήσεως αεροσυμπιεστού δ)Στρόφιγγα σταγγαλισμού αέρος ε)Θλιβόμετρον στ)Ζεύγος ιμάντων μεθ’ ικανού αριθμού συνδέσμων εφ’ όσον η εις τον αεροσυμπιεστήν κίνησις, μεταδίδεται εκ της προωστηρίου μηχανής του σκάφους. 8.Ανταλλακτικά κινητηρίου μηχανής Αεροσυμπιεστού Έκαστον σπογγαλιευτικόν πλοίον, φέρον αεροσυμπιεστήν, κινούμενον δι’ ιδίας πετρελαιομηχανής, δέον και ως προς την πετρελαιομηχανήν ταύτην να είναι εφωδιασμένον μετά υπό των σχετικών διατάξεων περί γενικής επιθεωρήσεως σκάφους και μηχανής, προβλεπόμενα ανταλλακτικά. ΙΙ.ΑΕΡΑΝΤΛΙΑ Η επιθεώρησις της αεραντλίας και ο έλεγχος της καλής λειτουργίας των επί μέρους τμημάτων αυτής ενεργείται ως ακολούθως: 9.΄Ελεγχος Κοχλιώσεως Η αεραντλία συγκρατείται εις το κύτος του πλοίου δια κοχλιών. Η κοχλίωσις αύτη δέον απαραιτήτως να ελέγχεται δια το καλώς έχειν και να διατάσσηται η αντικατάστασις των εκ των κοχλιών εφθαρμένων. Οι κύλινδροι της αεραντλίας συγκρατούνται ωσαύτως επί της μεταλλικής πλακός της βάσεως αυτής, δια χαλυβδίνων κοχλιών. Οι χαλύβδινοι ούτοι κοχλίαι δέον απαραιτήτως να είναι καινουργείς και απηλλαγμένοι οξειδώσεως. 10.Έλεγχος λειτουργίας Η αεραντλία τίθεται εις λειτουργίαν και παρακολουθείται η ανάπτυξις της εις ατμοσφαίρας επιβαλλομένης πιέσεως ήτις, κατά σύστημα σπογγαλιείας, δέον να είναι η εν παραγράφω 2 αναφερομένη. Προς εντοπισμόν ενδεχομένης διαφυγής αέρος εκ των εμβόλων, πληρούται το ύπερθεν των εμβόλων κενόν δια γλυκέος ύδατος, οπότε εάν υπάρξη διαφυγή θα παρουσιασθώσιν εις την επιφάνειαν του ύδατος φυσαλίδες αέρος. Η σταθερότης των ενδείξεων του θλιβομένου αποτελεί ένα εισέτι παράγοντα αποδείξεως της καλής λειτουργίας της αεραντλίας και της κανονικής συνθέσεως ταύτης μετά του αεραγωγού σωλήνος. 11.Έλεγχος Ποσότητος Αέρος Παρεχομένη δι’ αεραντλίας ποσότης αέρος, θεωρείται επαρκής εάν ανέρχεται εις διακοσίας (200) λίτρας ανά πρώτον λεπτόν. Ο έλεγχος της παρεχομένης δια της αεραντλίας ποσότητος αέρος, ενεργείται δι’ ειδικής συσκευής, δι ης είναι εφωδιασμέναι αι Λιμενικαί Αρχαί. Η συσκευή αύτη αποτελείται εκ μιας μικράς φιάλης αέρος γνωστής περιεκτικότητος, φερούσης επ’ αυτής έν θλιβόμετρον, δι’ ειδικού δε υπολογισμού της συμπιεσθείσης εντός αυτής ποσότητος αέρος, εις γνωστόν χρόνον, διαπιστούται η κανονικότης της παροχής. 12.Έλεγχος Ιμάντων Η αεραντλία λαμβάνει κίνησιν εκ της κυρίας προωστηρίου μηχανής του σκάφους, δια των ιμάντων. Ο έλεγχος της καλής καταστάσεως των ιμάντων ενεργείται ως εν παραγράφω 4 του παρόντος Κεφαλαίου. 13.Έλεγχος Αεροφυλακείων Ο παρεχόμενος υπό της αεραντλίας αήρ διοχετεύεται εις αεροφυλάκεια άτινα από απόψεως αριθμού χωρητικότητος και κατασκευής δέον να είναι ως τα αεροφυλάκεια του αεροσυμπιεστού και δια την δοκιμήν των οποίων έχουν εφαρμογήν τα εν παραγράφω 6 αναφερόμενα. 14.Ανταλλακτικά Αεραντλίας Έκαστον σπογγαλιευτικόν πλοίον φέρον αεραντλίαν δέον να είναι εφωδιασμένον με τα κάτωθι καινουργή ανταλλακτικά: α)15 αδιαβρόχους βύρσας εμβόλων β)Τρις βαλβίδας γ)Σειράν κλειδών συντηρήσεως αεραντλίας δ)Έξ κοχλίας συνδέσεως κυλίνδρων ε)Έξ κοχλίας συνδέσεως τριβέων στροφαλοφόρου άξονος στ)Έν ζεύγος ιμάντων, μεθ’ ικανού αριθμού συνδέσμων. ΙΙΙ.ΕΞΑΡΤΗΜΑΤΑ ΑΕΡΟΣΥΜΠΙΕΣΤΟΥ-ΑΕΡΑΝΤΛΙΑΣ 15.Έλεγχος Φίλτρων Αέρος Ο διοχετευόμενος εις τα αεροφυλάκεια και δια τούτων εις τον δύτην αήρ, διέρχεται δια φίλτρου δι’ ου απαραιτήτως δέον να είναι εφωδιασμένος ο αεροσυμπιεστής και η αεραντλία, ένθα διηθήται. Ούτω ο παρεχόμενος προς εισπνοήν αήρ είναι καθαρός, ψυχρός και απηλλαγμένος πάσης οσμής ξένης ύλης. Η διαπίστωσις της καλής λειτουργίας του φίλτρου ενεργείται δια λύσεως τούτου και επιθεωρήσεως της εν γένει καταστάσεως αυτού. 16.Έλεγχος θλιβομέτρων Τα επί του αεροσυμπιεστού, της αεραντλίας ή των αεροφυλακείων θλιβόμετρα δέον να δεικνύωσι την ασκουμένην πίεσιν, απ’ ευθείας εις Αγγλικάς οργυιάς. Ο έλεγχος της ακριβείας του θλιβομέτρου ενεργείται δια του παρ’ εκάστη Λιμενική Αρχή φυλασσομένου προτύπου θλιβομέτρου, όπερ κοχλιούμενον εις το άκρον του αεργωγού σωλήνος δεικνύει το κανονικόν ή μη της λειτουργίας του επί του αεροσυμπιεστού ή της αερανλτίας θλιβομέτρου. Μετά τον έλεγχο, τα θλιβόμετρα δέον να σφραγίζωνται, κατά τρόπον ανάλογον της κατασκευής των, παρά του ενεργούντος την επιθεώρησιν, προς αποφυγήν αλλοιώσεως των ενδείξεων. 17.Έλεγχος Αεραγωγού Σωλήνος Ο αεραγωγός σωλήν, ο συνδέων τα αεροφυλάκεια μετά της περικεφαλαίας δέον να ελέγχηται καθ’ όλον αυτού το μήκος προς διαπίστωσιν της καλής αυτού καταστάσεως. Η διαπίστωσις ρωγμών, φθορών ή βλαβών αι οποίαι ελαττώνουν την αντοχήν του αεραγωγού σωλήνος εις την πίεσιν του διοχετευομένου αέρος, επιβάλλει την άμεσον αντικατάστασιν του αντιστοίχου τμήματος είτε και ολοκλήρου του αεραγωγού σωλήνος. Οι μεταλλικοί σύνδεσμοι των τεμαχίων του αεραγωγού σωλήνος, επιβάλλεται ωσαύτως να μη παρουσιάζουν διαφυγάς αέρος και να είναι στερεώς μεταξύ των προσηρμοσμέναι. Προς έλεγχον της στεγανότητος του αεραγωγού σωλήνος ακολουθείται η εξής διαδικασία: α)Ο ελέγχων φράσσει καλώς το μετά της περικεφαλαίας συνδεόμενον άκρον του αεραγωγού σωλήνος κρατών τούτο δια της χειρός επί του σκάφους και ακολούθως ρίπτει εις την θάλασσαν και εις μικρόν βάθος ολόκληρον τον αεραγωγόν σωλήνα. Ούτω το έν άκρον του σωλήνος είναι κοχλιωμένον εις την αεραντλίαν, το εις την περικεφαλαίαν κοχλιούμενον έτερον άκρον αυτού κρατείται δια της χειρός του ελέγχοντος εις το κατάστρωμα του πλοίου, το δε υπόλοιπον τμήμα του αεραγωγού σωλήνος ευρίσκεται εις την θάλασσαν. β)Ακολούθως διοχετεύεται εις τον αεραγωγόν σωλήνα, αήρ και εις ωρισμένην πίεσιν Α διακόπτεται η παροχή αέρος. γ)Είτα παρακολουθείται υπό του ελέγχοντος αφ’ ενός μεν εάν το θλιβόμετρον δεικνύη σταθεράν πίεσιν, αφ’ ετέρου δε εάν εκ ρωγμής τινος ή κακής συνδέσεως του εντός της θαλάσσης τμήματος του αεραγωγού σωλήνος διαφεύγη αήρ. δ)Εν περιπτώσει διαρροής, αι σχηματιζόμεναι εις την θάλασσαν φυσαλίδες ή η πτώσις της ενδείξεως του θλιβομέτρου υποδεικνύουν τας βλάβας του αεραγωγού σωλήνος. Δια της ως άνω διαδικασίας ελέγχεται τόσον η στεγανότης της αεραντλίας ή του αεροσυμπιεστού και των αεροφυλακείων όσον και η του αεραγωγού σωλήνος και εντοπίζεται ενδεχομένη βλάβη τούτων. Τουτ’ αυτό και κατ’ ασφαλέστερον τρόπον, εκτελείται αν αντί της δια χειρός, συγκρατήσεως της ασκουμένης πιέσεως κοχλιωθή εις το άκρον του αεραγωγού σωλήνος το πρότυπον θλιβόμετρον. Προς διαπίστωσιν της αντοχής του αεραγωγού σωλήνος αναβιβάζεται η πίεσις του διοχετευομένου αέρος εις την μεγίστην ένδειξιν του θλιβομέτρου και κρατείται επί 5 λεπτά της ώρας εις το σημείον τούτο. (Μετά την σελ. 808) Σελ. 809 217-113 Σπογγαλιευτικά – Δύτες 19.Λ.γ.12 Προς αποφυγήν φθορών του αεραγωγού σωλήνος επιβάλλεται η καθ’ όλον το μήκος επένδυσις τούτου δια χονδρού υφάσματος (κάμποτ) κατά προτίμησιν χρώματος μέλανος ή βαθέος κυανού. 18.Ανταλλακτικά εξαρτημάτων Αεροσυμπιεστού-Αεραντλίας. Έκαστον σπογγαλιευτικόν πλοίον, δέον να είναι εφωδιασμένον με τα κάτωθι καινουργή ανταλλακτικά εξαρτημάτων, αεροσυμπιεστού ή αεραντλίας: α)Δύο φίλτρα αέρος β)Έν θλιβόμετρον γ)Δύο άμματα αεραγωγού σωλήνος. ΙV.ΒΥΘΟΦΩΝΙΚΗ ΣΥΣΚΕΥΗ  ΣΥΝΕΝΝΟΗΣΕΩΣ 19.Περιγραφή Η βυθοφωνική συσκευή συνεννοήσεως αποτελείται εκ: α)της κυρίας συσκευής, τοποθετουμένης εις κατάλληλον θέσιν επί του καταστρώματος του σπογγαλιευτικού. β)Του αγωγού όστις εκτείνεται κατά μήκος του αεραγωγού σωλήνος, μεταξύ του κυρίως σωλήνος και της εξωτερικής εξ υφάσματος επενδύσεως τούτου. γ)του εντός της περικεφαλαίας μικροφώνου-μεγαφώνου και δ)του μεγαφώνου όπερ τοποθετείται εις κατάλληλον επί του πλοίου θέσιν. 20)Έλεγχος λειτουργίας Η επιθεώρησις της βυθοφωνικής συσκευής ενεργείται ως ακολούθως: α)Ελέγχεται η έντασις της κυρίας συσκευής, ήτις λειτουργεί δια ξηρών στοιχείων ή υγρών συσσωρευτών, αναλόγου τάσεως, φορτιζομένων εκ της κινουμένης υπό της προωστηρίου μηχανής ηλεκτρογεννητρίας (δυναμό). β)Ο αγωγός συνδέσεως της κυρίας συσκυεής μετά του μικροφώνου-μεγαφώνου δέον να είναι ανθυγρός και λεπτότατος, μη υπερβαίνων εις διατομήν τα 2 χιλιοστά, ίνα μη το βάρος τούτου προστιθέμενον εις το του αεραγωγού σωλήνος δυσχεραίνει τας κινήσεις του δύτου. Απαγορεύεται αυστηρώς η δια του αεραγωγού σωλήνος διέλευσις του αγωγού συνδέσεως, καθ’ όσον εις περίπτωσιν αποκοπής τούτου είναι ενδεχόμενον να επισυμβή έμφραξις του αεραγωγού σωλήνος και ούτω να διακοπή η παροχή αέρος εις τον δύτην. γ)Το εντός της περικεφαλαίας μικρόφωνον-μεγάφωνον τοποθετείται εις θέσιν μη εμποδίζουσα τας κινήσεις της κεφαλής του δύτου και εντός στεγανής θήκης, ούτως ώστε να μη πολούται ο μηχανισμός του εκ της υγρασίας ή ενδεχομένης μετά του ύδατος επαφής. δ)Το μεγάφωνον ελέγχεται εάν λειτουργή κανονικώς και εάν είναι τοποθετημένον εις θέσιν ώστε να προφυλάσσηται από τας καιρικάς επιδράσεις. Εις περίπτωσιν καθ’ ην εξάρτημά τι της βυθοφωνικής συσκευής δεν λειτουργεί καλώς, διατάσσεται η επισκευή ή αντικατάστασις τούτου. Σελ. 810 217-114 21.Ανταλλακτικά βυθοφωνικής συσκευής Έκαστον σπογγαλιευτικόν πλοίον, φέρον βυθοφωνικήν συσκευήν συνεννοήσεως, δέον να είναι εφωδιασμένον με τα κάτωθι καινουργή ανταλλακτικά: α)Σειράν ηλεκτρονικών λυχνιών ή τρανζίστορς. β)Δύο ξηρά στοιχεία ή υγρόν συσσωρευτήν αναλόγου τάσεως. γ)Εφεδρκόν αγωγόν (σύρμα) της αυτής διατομής και του αυτού μήκους, ως ο εν χρήσει. δ)Εγκατάστασιν μικροφώνου-μεγαφώνου εις αμοιβόν περικεφαλαίαν. V.ΣΥΣΤΗΜΑ ΑΣΦΑΛΕΙΑΣ 22.Περιγραφή Το σύστημα ασφαλείας αποτελείται εκ δύο αεροφιαλών περιεκτικότητος εκάστης οκτώ (8) λιτρών αέρος υπό πίεσιν εκατόν πεντήκοντα (150) ατμοσφαιρών ή τεσσάρων (4) αεροφιαλών περιεκτικότητος εκάστης τεσσάρων (4) λιτρών αέρος υπό πίεσιν διακοσίων (200) ατμοσφαιρών, αίτινες φέρονται υπό του δύτου επί της ράχεως αυτού και αντικαθιστούν το σύνηθες έρμα ράχεως. Αι ως άνω φιάλαι σταθερώς προσηρμοσμέναι μεταξύ των, επικοινωνούσι δι’ ενός σωλήνος. Έτερος ελαστικός σωλήν αρχόμενος από τας ούτω επικοινωνούσας φιάλας, καταλήγει εις την περικεφαλαίαν του δύτου και κοχλιούται εις μίαν δι’ αυτομάτου ρυθμιστού λειτουργούσαν βαλβίδα αέρος, ήτις ευρίσκεται εις το αυτό ύψος αλλ’ εις την αντίθετον ακριβώς πλευράν προσαρμογής της βαλβίδος εκπνοής (βαρβάρας). Η ως άνω αυτόματος βαλβίς αέρος ούσα διαρκώς ανοικτή, λειτουργεί μόνον όταν συνεπεία ατυχήματος (απότομος βύθισις, κοπή αεραγωγού σωλήνος κλπ.) απωλεσθή η εντός της περικεφαλαίας υπάρχουσα υπερπίεσις. 23.Έλεγχος Λειτουργίας Κατά την επιθεώρησιν ελέγχεται κατά πόσον αι φιάλαι αέρος είναι πεπληρωμέναι και φέρουν την κανονικήν και υπό την καθωρισμένην πίεσιν, ποσότητα αέρος. Επίσης εάν η βαλβίς εισαγωγής λειτουργή κανονικώς και δεν παρατηρούνται διαφυγή αέρος κατά τας συνδέσεις ή αλλού που. 24.Ανταλλακτικά συστήματος Ασφαλείας Έκαστον σπογγαλιευτικόν πλοίον, τα σκάφανδρα του οποίου φέρουν σύστημα ασφαλείας δέον να είναι εφωδιασμένον με τα κάτωθι καινουργή ανταλλακτικά: α)Ζεύγος αμοιβών αεροφιαλών, πεπληρωμένων δι’ αέρος υπό την καθωρισμένην πίεσιν. β)Βαλβίδα εισαγωγής αέρος, τοποθετημένην εις αμοιβόν περικεφαλαίαν. γ)Ελαστικόν σωλήνα συνδέσεως των αεροφιαλών, μετά της βαλβίδος εισαγωγής. 19.Λ.γ.12 Σπογγαλιευτικά – Δύτες VI.ΠΡΟΦΥ ΛΑΚΤΗΡΕΣ ΕΛΙΚΟΣ-ΚΛΙΜΑΞ 25.Περιγραφή Προφυλακτήρων Έλικος Οι προφυλακτήρες έλικος (κλούβαι) είναι ωοειδή ημισφαίρια άτινα προσαρμοζόμενα ένθεν και ένθεν του ποδοστήματος, περικλείουν την έλικα και προφυλάσσουν τον αεραγωγόν σωλήνα από ενδεχόμενον αποκοπής ή εμπλοκής εις την έλικα. 26.Έλεγχος Κατασκευής Ο σκελετός προφυλακτήρος δέον να είναι ολόκληρος εκ χαλκού ή σιδήρου. Προς αποφυγήν ηλεκτρολύσεων, τα κενά του σκελετού συμπληρούνται είτε δια χαλκίνου σύρματος 4 1/2 χιλιοστών τουλάχιστον διατομής, είτε δια κασσιτερωμένου σύρματος (γαλβανιζέ) της αυτής διατομής και αι δημιουργούμεναι εκ του πλέγματος του σύρματος τούτου οπαί δέον να είναι διαστάσεων 0,03x0,03 μ. Αι επί του ποδοστήματος του πλοίου υποδοχαί των προφυλακτήρων δέον να μην είναι εφθαρμέναι ή οξειδωμέναι και να είναι ιδιαιτέρως σταθερώς κοχλιωμέναι επ’ αυτού. Έκαστον σπογγαλιευτικόν πλοίον δέον να είναι εφωδιασμένον δι’ ενός ζεύγους αμοιβών προφυλακτήρων έλικος, όπερ λόγω του όγκου του φυλάσσεται συνήθως εις το βοηθητικόν σκάφος. 27.Κλίμαξ Ανόδου Η κλίμαξ ανόδου αναδιπλούται επί του κωπητήρος του σπογγαλιευτικού πλοίου. Εκτεινομένη ρίπτεται, εις την θάλασσαν και χρησιμεύει δια την επί του πλοίου άνοδον του δύτου. Δέον όθεν να ελέγχηται η στερεά κατασκευή και η καλή κατάστασις ταύτης και κυρίως η κανονική στερέωσις αυτής επί του κωπητήρος, ούτως ώστε να δύναται ακινδύνως να δεχθή το βάρος του ανερχομένου δύτου. ΚΕΦΑΛΑΙΟΝ Β΄. Επιθεώρησις Ατομικού Εξοπλισμού Δύτου Ι.ΑΤΟΜΙΚΟΣ ΕΞΟΠΛΙΣΜΟΣ ΔΥΤΟΥ  ΣΚΑΦΑΝΔΡΟΥ 28.Έλεγχος Περικεφαλαίας-Θώρακος Προς έλεγχον της καλής καταστάσεως και της ακινδύνου χρησιμοποιήσεως της περικεφαλαίας βυθίζεται αυτή πλήρως εντός της θαλάσσης με τον λαιμόν προς τα κάτω. Ούτω εγκλείεται εσωτερικώς της περικεφαλαίας ατμοσφαιρικός αήρ υπό μικράν πίεσιν εκ της υπό μορφήν φυσαλίδων διαφυγής του οποίου, διαπιστούται το αντικανονικόν και επικίνδυνον της χρήσεως της περικεφαλαίας. Η κανονική λειτουργία του επανασταλτικού ελατηρίου της εις τον αγκωνωτόν σωλήνα βαλβίδος εισαγωγής αέρος ως και της βαλβίδος εξαγωγής αέρος ελέγχεται δια της χειρός. Ελέγχεται ομοίως το στεγανόν της εντός της περικεφαλαίας μικροφωνικής συσκευής ως και η κανονικότης λειτουργίας της, εις το αριστερόν της περικεφαλαίας, αυτομάτου βαλβίδος του συστήματος ασφαλείας. Τέλος η περικεφαλαία προσαρμόζεται κοχλιουμένη, επί του θώρακος ελεγχομένης της απολύτου στεγανότητος της προσαρμογής. 29.Έλεγχος ερμάτων Δια την ευκολωτέραν κάθοδον του δύτου εις τον βυθόν χρησιμοποιούνται δύο έρματα εκ μολύβδου, εξ ων το έν (πρόσθιον) μικρότερον κατά τι του ετέρου (οπισθίου). Το βάρος αμφοτέρων των ερμάτων τούτων κυμαίνεται μεταξύ 14 και 16 κιλών και ποικίλλει αναλόγως του βάρους του σώματος του δύτου και του βάθους εις ο ούτος κατέρχεται. Το οπίσθιον έρμα δύναται να αντικατασταθή μερικώς ή ολικώς, δια των φιαλών του συστήματος ασφαλείας. 30.Έλεγχος ενδυμασίας Αι ενδυμασίαι (φορέματα) των δυτών δέον να επιθεωρώνται προς διαπίστωσιν, ότι δεν παρουσιάζουν σχισμήν, ατελή τινά ραφήν ή οιανδήποτε άλλην βλάβην ως εκ της οποίας δύναται να λάβη χώραν, διαφυγή αέρος. Η επισκευή των διαπιστουμένων βλαβών δύναται να γίνη ως εξής: α)Πλύνεται πρώτον καλώς δια γλυκέος ύδατος εξ αμφοτέρων των όψεων, το φέρον σχισμήν μέρος της ενδυμασίας ώστε να αφαιρεθή παν επ’ αυτού ίχνος άλατος και στεγνούται εντελώς. β)Το πέριξ της σχισμής μέρος της ενδυμασίας επαλείφεται με τρία στρώματα ειδικής διαλύσεως ελαστικού κόμμεος του ενός στρώματος τιθεμένου επί του άλλου, μετά την τελείαν ξήρανσιν του προηγουμένου. γ)Κόπτονται δύο τεμάχια εξ ειδικού ελαστικού υφάσματος καταλλήλου μεγέθους. Το έν τούτων χρησιμοποιείται δια την εσωτερικήν ενώ το έτερον δια την εξωτερικήν όψιν της ενδυμασίας. δ)Επί του δια την εσωτερικήν όψιν προοριζομένου τεμαχίου υφάσματος, επιτίθεται έν στρώμα διαλύσεως ελαστικού κόμμεος μεθ’ ο τοποθετείται τούτο επί της σχισμής. Άνωθεν του ούτω επικολληθέντος τεμαχίου υφάσματος τίθεται επίπεδον βάρος μέχρις ου επέλθη η συγκόλλησις. ε)Τέλος επικολλάται το έτερον τεμάχιον του υφάσματος επί της εξωτερικής όψεως της ενδυμασίας κατά τον αυτόν ακριβώς τρόπον. Τούτ’ αυτό πραγματοποιείται και εάν η ενδυμασία παρουσιάζη ατελή τινά ραφήν, αν και πολλάκις η επισκευή δύναται να γίνη δι’ απλής επικολλήσεως ταύτης τη βοηθεία επιχρήσεως δια διαλύσεως ελαστικού κόμμεος. Αντί διαλύσεως ελαστικού κόμμεος, δύναται να γίνη χρήσις των εις το εμπόριον φερομένων ειδικών συγκολλητικών παρασκευασμάτων. Συνιστάται όπως αι ενδυμασίαι δυτών είναι χρώματος μέλανος ή φαιού. 31.Έλεγχος Υποδημάτων Τα υποδήματα είναι ξύλινα και φέρουν ιμάντας επί του ποδός, έρμα εκ μολύβδου και σιδηρούν πεπλατισμένον έλασμα εις το πρόσθιον μέρος, προς διευκόλυνσιν του βαδίσματος εις τον βυθόν και αποτελεσματικωτέραν εκ φθοράς προφύλαξιν των υποδημάτων. Το βάρος του ζεύγους των υποδημάτων, κυμαίνεται μεταξύ τεσσάρων και έξ κιλών. 32.Έλεγχος ατομικών εξαρτημάτων Ο έλεγχος της καταστάσεως των ατομικών βυθομέτρων μετά πυξίδος, των στεγανών θηκών ωρολογίων και των πινάκων αποπιέσεως σκοπόν έχει την διακρίβωσιν εάν έκαστον τούτων εκπληροί επιτυχώς, το δι’ ον προώρισται σκοπόν και δεν έχει υποστή αλλοίωσιν τινά. Αι ενδείξεις των ατομικών βυθομέτρων και των πινάκων αποπιέσεως δέον να είναι εις οργυιάς Αγγλίας. 33.Ανταλλακτικά ατομικού εξοπλισμού Έκαστον σπογγαλιευτικόν πλοίον επιβάλλεται να είναι εφωδιασμένον με τα κάτωθι ανταλλακτικά, ατομικού εξοπλισμού δύτου: α)Δύο περικεφαλαίας πλήρεις και δύο θώρακας β)Τρία ζεύγη έρματος γ)Ενδυμασίας (φορέματα) υπερτέρας, κατά τριάκοντα (30) τοις εκατόν, του αριθμού των επιβαινόντων δυτών. δ)Τέσσαρα ζεύγη υποδημάτων ε)Επαρκή αριθμόν ατομικών βυθομέτρων μετά πυξίδος, στεγανών θηκών ωρολογίων, πινάκων αποπιέσεως και ατομικών αποχών. Τα παρελκόμενα θεωρούνται ως επαρκή κατ’ αριθμόν εφ’ όσον ανέρχονται εις το ήμισυ του αριθμού των εργαζομένων δυτών. (Μετά την σελ. 810) Σελ. 811 217-115 Σπογγαλιευτικά – Δύτες 19.Λ.γ.12 ΙΙ.ΑΤΟΜΙΚΟΣ ΕΞΟΠΛΙΣΜΟΣ ΔΥΤΟΥ  ΦΕΡΝΕΖ Ή ΝΑΡΓΙΛΕ 34.Έλεγχος εξαρτημάτων συστήματος ΦερνέζΝαργιλέ.  Προς επίτευξιν της ασφαλεστέρας χρησιμοποιήσεως των συστημάτων Φερνέζ ή Ναργιλέ, επιβάλλεται η ενέργεια ελέγχου προς διαπίστωσιν της υπάρξεως και εν καλή καταστάσει διατηρήσεως: α)Της αναπνευστικής συσκευής και κυρίως του εκτονωτού, η κανονικότης της λειτουργίας του οποίου πιστοποιείται δια προσφάτου πιστοποιητικού ελέγχου του κατασκευαστού ή του αντιπροσώπου αυτού. β)Των ιμάντων προσαρμογής της συσκευής επί του προσώπου, των ώμων και των ισχύων του δύτου. γ)Της στεγανότητος και καταλληλότητος του ελαστικού αεραγωγού σωλήνος, όστις δέον να είναι κατά προτίμησιν επιπλέοντος τύπου και επενδεδυμένος δια υφάσματος (κάμποτ). δ)Του θλιβομέτρου. ε)Των από του ψύχους προστατευτικών ενδυμασιών. στ)Του σηματοσχοίνου και της φερομένης υπό του δύτου προσωπίδος. ζ)Της ζώνης έρματος, των ποδοπτερυγίων ή της σκανδαλόπετρας εφ’ όσον χρησιμοποιείται τοιαύτη. η)Των λοιπών παρελκομένων, ήτοι βυθομέτρων μετά πυξίδος, στεγανών θηκών ωρολογίου, πινάκων αποπιέσεως, μαχαιρών, αποχών κλπ. 35)Ανταλλακτικά ατομικού εξοπλισμού. Έκαστον σπογγαλιευτικόν πλοίον ενεργούν σπογγαλιείαν τη βοηθεία συστήματος Φερνέζ ή Ναργιλέ, δέον να είναι εφωδιασμένον με τα κάτωθι καινουργή ανταλλακτικά: α)Τρεις πλήρεις αναπνευστικάς συσκευάς μετ’ εκτονωτού, δια το σύστημα Φερνέζ και δύο δια το σύστημα Ναργιλέ. β)Πέντε προσωπίδας δια το σύστημα Φερνέζ και δύο δια το σύστημα Ναργιλέ. γ)Τρία συστήματα ιμάντων προσαρμογής της συσκευής επί του δύτου δια το σύστημα Φερνέζ και δύο δια το σύστημα Ναργιλέ. δ)Ανάλογον προς τους εργαζομένους δύτας αριθμόν στολών και ποδοπτερυγίων. ε)Τρεις ζώνας έρματος μετ’ αναλόγων κινητών βαρών εκ μολύβδου δια το σύστημα Φερνέζ και δύο δια το σύστημα Ναργιλέ. στ)Τρεις σκανδαλόπετρας προκειμένου περί συστήματος Φερνέζ χρησιμοποιούντος σκανδαλόπετραν. ζ)Προκειμένου περί συστήματος Ναργιλέ δύο σωσσίβια αυτομάτου διογκώσεως μετ’ επαρκούς αριθμού φυσίγγων διογκώσεως. Σελ. 812 η)Επαρκή αριθμόν εκ των λοιπών παρελκομένων, ήτοι βυθομέτρων μετά πυξίδων, ωρολογίων μετά στεγανών θηκών, πινάκων αποπιέσεως, μαχαιρών, αποχών κλπ. Τα παρελκόμενα θεωρούνται ως επαρκή κατ’ αριθμόν, εφ’ όσον ανέρχονται εις το ήμισυ του αριθμού των εργαζομένων δυτών. ΙΙΙ.ΑΤΟΜΙΚΟΣ ΕΞΟΠΛΙΣΜΟΣ ΔΥΤΟΥ  Α ΥΤΟΝΟΜΟΥ ΣΥΣΚΕΥΗΣ 36.Έλεγχος εξαρτημάτων καταδυτικής συσκευής Προς επίτευξιν της ασφαλεστέρας χρησιμοποιήσεως της αυτονόμου συσκευής καταδύσεως επιβάλλεται η ενέργεια ελέγχου προς διαπίστωσιν της υπάρξεως και καλής καταστάσεως: α)Των αεροφιαλών, συμφώνως προς τας αναγεγραμμένας επ’ αυτών οδηγίας του κατασκευαστού. β)Των ιμάντων προσαρμογής γ)Της λειτουργίας του μηχανισμού εφεδρικού αέρος δ)Της λειτουργίας του εκτονωτού, βεβαιουμένης δια προσφάτου πιστοποιητικού ελέγχου εκδεδομένου υπό του κατασκευαστού ή του αντιπροσώπου αυτού. ε)Των εξ ελαστικών τμημάτων της συσκευής και των ενδυμασιών καταδύσεως. στ)Των παρελκομένων εξαρτημάτων. ζ)Του αεροσυμπιεστού υψηλής τάσεως (150-200) KGCM2) και αναλόγου, προς τους απασχοληθησομένους εις έκαστον σπογγαλιευτικόν πλοίον, αριθμού αεροφιαλών (αποταμιευτήρων) χωρητικότητος τουλάχιστον 7μ3 εκάστης. η)Των στροφίγγων σωλήνων και λοιπών εξαρτημάτων φορτίσεως, των ατομικών αεροφιαλών και αεροφιαλών αποταμιεύσεως. θ)Ειδικού ατομικού σωσσιβίου, εφωδιασμένου δια μηχανισμού αυτομάτου διογκώσεως δια φυσίγγων διοξειδίου του άνθρακος. 37.Ανταλλακτικά ατομικού εξοπλισμού Έκαστον σπογγαλιευτικόν πλοίον ενεργούν σπογγαλιείαν δι’ αυτονόμου συσκευής δέον να είναι εφωδιασμένον με πλήρεις συσκευάς υπερτέρας κατά τριάκοντα (30) τουλάχιστον τοις εκατόν, του αριθμού των επιβαινόντων δυτών. ΚΕΦΑΛΑΙΟΝ Γ΄. Επιθεώρησις Θαλάμου Επαναπιέσεως 38.Επιθεώρησις και ανταλλακτικά θαλάμου  επαναπιέσεως. Η επιθεώρησις του θαλάμου επαναπιέσεως και ο έλεγχος της στεγανότητος αυτού ενεργείται συμφώνως προς τας οδηγίας του κατασκευαστού. Τα δι’ έκαστον θάλαμον επαναπιέσεως ανταλλακτικά άτινα δέον να φέρωνται, επί σπογγαλιευτικού συγκροτήματος εφωδιασμένου δια τοιούτου θαλάμου, είναι τα υπό του κατασκευαστού υποδεικνυόμενα. 19.Λ.γ.12 Σπογγαλιευτικά – Δύτες ΜΕΡΟΣ Β΄. Έλεγχος Υγειονομικού Υλικού Τα σπογγαλιευτικά πλοία και τα εις την Σπογγαλιείαν χρησιμοποιούμενα βοηθητικά πλοία, δέον να είναι εφωδιασμένα δια του κάτωθι αναγραφομένου υγειονομικού υλικού. (Αντί της σελ. 813) Σελ. 813(α) 284-163 Σπογγαλιευτικά – Δύτες 19.Λ.γ.12 19.Λ.γ.12 Σπογγαλιευτικά – Δύτες